b'\n_START_ARTICLE_\n122. pehotni bataljon (lo\xc4\x8deni)\n_START_SECTION_\nZgodovina\n_START_PARAGRAPH_\nBataljon je bil ustanovljen januarja 1943 na ukaz Franklina D. Roosevelta z namenom, da bi bila predhodnica morebitne ameri\xc5\xa1ke invazije na Gr\xc4\x8dijo. Pripadniki enote so bili Grki in gr\xc5\xa1ki Ameri\xc4\x8dani. Major Peter Clainos, prvi gr\xc5\xa1ki Ameri\xc4\x8dan, ki je kon\xc4\x8dal West Point, je postal poveljnik bataljona. \xc5\xa0tevilka 122 je ozna\xc4\x8devala 122. obletnico gr\xc5\xa1ke osamosvojitve izpod Otomanskega imperija._NEWLINE_Gr\xc5\xa1ki Ameri\xc4\x8dani so bili jedro \xc4\x8dastni\xc5\xa1kega zbora bataljona; ker jih ni bilo dovolj, so v enoto sprejeli tudi ameri\xc5\xa1ke \xc4\x8dastnike, ki so se prostovoljni prijavili. Pogoj je bilo znanje (klasi\xc4\x8dne) gr\xc5\xa1\xc4\x8dine._NEWLINE_Urjenje se je pri\xc4\x8delo februarja istega leta in je trajalo sedem mesecev._NEWLINE_Avgusta 1943 je OSS pri\xc4\x8dela rekrutirati med pripadniki bataljona in posledi\xc4\x8dno je bil sepembra bataljon razpu\xc5\xa1\xc4\x8den. Ve\xc4\x8d kot 220 pripadnikov bataljona se je prostovoljno javilo za OSS.'